
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 871 

2 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών. 1 

Πρόσθετες στρατιωτικές υποχρεώσεις. 2 

Έγκριση κυκλοφορίας Μετρητών Στάθμης σειράς (τύ¬ 
που) ΙΤΘ (30/ΙΤ6 70 που κατασκευάζει ο οίκος 
\Λ/άθ55θθ Υ3γθο ϋπιίίθά Αγγλίας. 3 


Τροποποίηση και συμπλήρωση της 2011/ΑΖ 5β/4.8.95 
(ορθή επανάληψη 1.9.95) Υπουργικής απόφασης 
για τον καθορισμό ελάχιστων υποχρεωτικών απαι¬ 
τήσεων, για τη σύνταξη μελετών αποκατάστασης 
των βλαβέντων κτιρίων για την έκδοση των σχετι¬ 


κών οικοδομικών αδειών. 4 

Τροποποίηση και συμπλήρωση αποφάσεων για τη με¬ 
ταβίβαση των αρμοδιοτήτων στον Προϊστάμενο της 
Υπηρεσίας Αποκατάστασης Σεισμοπλήκτων (ΥΑΣ) 5 

Μεταβίβαση Κρατικού Παιδικού Σταθμού. 6 

Οργάνωση και λειτουργία Αυτοτελούς Υπηρεσίας 

Προστασίας δικαιωμάτων ασθενών. 7 

Λήξη της θητείας και διορισμός αναπλήρωσης Δ/ντή 

της ΕΛΣ. 8 

Σύσταση αμιγούς Κοινοτικής Επιχείρησης στην κοιν. 
Λουτρών Υπάτης Ν. Φθιώτιδας με την επωνυμία 
«Κοινοτική Επιχείρηση Τουριστικής - Πολιτιστικής 
ανάπτυξης Λουτρών Υπάτης». 9 

ΑΣΤΥΝΟΜΙΚΕΣ ΔΙΑΤΑΞΕΙΣ 

Κατάργηση Αστυνομικών διατάξεων Αστ. Δ/νσης 
Κεφ/νίας. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ 8283/16288/20.6.1997 α¬ 
πόφαση Υφ/γού ΕΣΔΔΑ. 11 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ. 27062/7119, Φ 28839/11977 (1) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 


ΕΣΩΤΕΡΙΚΩΝ ΔΗΜ. Δ/ΣΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ.27062/7" 19/19.9.1997 απόφαση του Υφ/γού 


Εσωτερικών Δημ. Διοίκησης και Αποκ/σης, α) έγινε δεκτή 
η από 10.11.1992 αίτηση πολιτογράφησης του αλλογε¬ 
νούς αλλοδαπού ΤΑΝΤΡΟΣ ΣΑΜΕΧ του ΧΙΛΑΣΛΑΣ 
ΜΠΑΡΣΟΥΜ, για την απόκτηση της Ελληνικής Ιθαγένειας, 
και β) εγκρίθηκε η αλλαγή του ονοματεπώνυμου του από 
«ΤΑΝΤΡΟΣ ΣΑΜΕΧ του ΧΙΛΑΣΛΑΣ ΜΠΑΡΣΟΥΜ» σε «ΜΑΡ¬ 
ΚΟΥ ΣΙΜΟΣ του ΧΙΛΑΣΛΑΣ ΜΠΑΡΣΟΥΜ». 

Με τη Φ.28839/11977/19.9.97 απόφαση του Υφ/γού Ε¬ 
σωτερικών Δημ. Διοίκησης και Αποκ/σης, α) έγιναν δεκτές 
οι από 22.2.85 αιτήσεις πολιτογράφησης των αλλογενών 
αλλοδαπών ΟΣΜΑΝ ΜΟΥΣΤΑΦΑ του ΑΜΠΝΤΕΛ - ΧΑΝΤΎ 
και της συζ. ΣΕΟΥΝΤ ΜΟΝΑ ΤΟΥ ΜΟΧΑΜΕΝΤ για την α¬ 
πόκτηση της Ελληνικής Ιθαγένειας, και β) εγκρίθηκε η αλ¬ 
λαγή του επωνύμου τους από «ΟΣΜΑΝ» σε «ΟΣΜΑΝΟ- 
ΠΟΛΟΣ» και της συζύγου του από «ΣΕΟΥΝΤ» σε «ΣΕΟΥ- 
ΝΤΑΚΗ». 

Αθήνα, 19 Σεπτεμβρίου 1997 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Φ.420/141/57130/Σ.629 (2) 

Πρόσθετες στρατιωτικές υποχρεώσεις. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 4 του άρθρου 25 του 
Ν. 1763/88 "Στρατολογία των Ελλήνων", όπως αντικατα- 
στάθηκε με το άρθρο 16του Ν. 2510/97 (ΦΕΚ 136 Α'). 

β. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Το άρθρο 11 της Φ.429.1/157/340105/8-9-1988 απόφα¬ 
σης του Υφυπουργού Εθνικής Άμυνας (ΦΕΚ 675Β'), α¬ 
ντικαθίσταται ως εξής: 

Άρθρο 11 

Πρόσθετες στρατιωτικές υποχρεώσεις 

1. Η πρόσθετη στρατιωτική υποχρέωση που επιβάλλε¬ 
ται ή έχει επιβληθεί ως διοικητική κύρωση σύμφωνα με 
τις εκάστοτε ισχύουσες διατάξεις της στρατολογικής 
νομοθεσίας, μπορεί να εξαγοράζεται ή να αίρεται σύμ- 













10970 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


φωνα με τις διατάξεις του άρθρου 25 του Ν. 1763/88 
και του παρόντος άρθρου, εφόσον ο ενδιαφερόμενος 
δεν διατελεί σε ανυποταξία ή λιποταξία. 

2. Η εξαγορά της πρόσθετης στρατιωτικής υποχρέω¬ 
σης, μπορεί να γίνει οποτεδήποτε μετά την επιβολή και 
πριν απάτην εκπλήρωσή της. Το χρηματικό ποσό που 
καταβάλλεται για την εξαγορά κάθε μήνα πρόσθετης 
στρατιωτικής υποχρέωσης, είναι αυτό που κάθε φορά 
καθορίζεται με την κοινή υπουργική απόφαση της πα¬ 
ραγράφου 3 του άρθρου 25 του Ν. 1763/88. Εφόσον έ¬ 
χει εκπληρωθεί μέρος ενός μηνάς, ο ενδιαφερόμενος ε¬ 
ξαγοράζει τις υπόλοιπες ημέρες του μηνάς. Στην περί¬ 
πτωση αυτή, για κάθε ημέρα καταβάλλεται το χρηματικό 
ποσό που προκύπτει από τη διαίρεση του χρηματικού 
ποσού που προβλέπεται για κάθε μήνα με τον αριθμό 
30. Το ποσό που προκύπτει πολλαπλασιάζεται επί τον α¬ 
ριθμό των ημερών του μηνός που απομένουν για εξαγο¬ 
ρά. Αν τα τρία τελευταία ψηφία του συνολικού ποσού 
της εξαγοράς είναι κάτω του 500, το ποσό στρογγυλλο- 
ποιείται στην προηγούμενη χιλιάδα, ενώ αν είναι 500 
και άνω στρογγυλλοποιείται στην επόμενη χιλιάδα. 

3. Χρηματικά ποσά που καταβάλλονται αχρεωστήτως, 
επιστρέφονται στους ενδιαφερομένους σύμφωνα με τις 
κείμενες σχετικές διατάξεις. 

4. Για την εξαγορά της πρόσθετης στρατιωτικής υπο¬ 
χρέωσης: 

α. Ο ενδιαφερόμενος υποβάλλει σχετική αίτηση στο αρ¬ 
μόδιο στρατολογικό γραφείο είτε πριν είτε μετά την κα¬ 
τάταξή του στις Ένοπλες Δυνάμεις. Το στρατολογικό 
γραφείο εκδίδει ειδικό σημείωμα, στο οποίο καθορίζεται 
το απαιτούμενο για την εξαγορά χρηματικό ποσό. 

β. Με βάση το παραπάνω σημείωμα ο ενδιαφερόμενος 
καταβάλλει το καθοριζόμενο χρηματικό ποσό σε οποια¬ 
δήποτε Δ.Ο.Υ. και καταθέτει το σχετικό αποδεικτικό στο 
αρμόδιο στρατολογικό γραφείο. Μετά την κατάθεση του 
αποδεικτικού καταβολής, το στρατολογικό γραφείο κα¬ 
ταχωρίζει τη σχετική μεταβολή στη στρατολογική μερίδα 
του ενδιαφερομένου και εφόσον αυτός υπηρετεί στις Ε¬ 
νοπλες Δυνάμεις, τη γνωστοποιεί και στη Μονάδα του. 

5. Η πρόσθετη στρατιωτική υποχρέωση μπορεί να αί¬ 
ρεται εφόσον συντρέχουν λόγοι ανώτερης βίας, που α- 
ποδεικνύονται από τον ενδιαφερόμενο με επίσημα στοι¬ 
χεία. Λόγος ανώτερης βίας θεωρείται κάθε πραγματικό 
περιστατικό το οποίο, παρά την επιμέλεια και το ενδιαφέ¬ 
ρον του υποχρέου, καθιστά αδύνατη ή εξαιρετικά δύ¬ 
σκολη τη συ μμόρφωσή του προς τις υποχρεώσεις του για 
όλο το χρονικό διάστημα που είχε προθεσμία να ενεργή¬ 
σει. 

6. Για την άρση της πρόσθετης στρατιωτικής υποχρέω¬ 
σης, ακολουθείται η παρακάτω διαδικασία: 

α. Ο ενδιαφερόμενος υποβάλλει στο αρμόδιο στρατο¬ 
λογικό γραφείο αίτηση και σχετικά έγγραφα στοιχεία, εκ¬ 
θέτοντας αναλυτικά τους λόγους ανώτερης βίας που επι¬ 
καλείται. Τα δικαιολογητικά υποβάλλονται οποτεδήποτε 
μετά την επιβολή της και πρίν τη συμπλήρωση έξι μηνών 
στρατιωτικής υπηρεσίας, προκειμένου δε περί προσθέ¬ 
των στρατιωτικών υποχρεώσεων, που έχουν επιβληθεί 
για ανυποταξία ή λιποταξία, εντός έξι μηνών από την έκ¬ 
δοση της σχετικής δικαστικής απόφασης. Όσοι υπηρε¬ 
τούν ήδη στις Ένοπλες Δυνάμεις, υποβάλλουν τα δικαιο- 
λογητικά άρσης εντός αποκλειστικής προθεσμίας έξι μη¬ 
νών απο την έναρξη ισχύος της παρούσας απόφασης. 

β. Το στρατολογικό γραφείο εξετάζει τους αναφερόμε- 


νους λόγους ανώτερης βίας και εισηγείται σχετικά στην 
προϊστάμενή του περιφερειακή διεύθυνση στρατολογι¬ 
κού, στην οποία υποβάλλει τη σχετική αλληλογραφία με 
πλήρες αντίγραφο φύλλου μητρώου του ενδιαφερομέ¬ 
νου. 

γ. Η περιφερειακή διεύθυνση στρατολογικού αποφασί¬ 
ζει, οριστικά και αιτιολογημένα, για την αποδοχή ή την α¬ 
πόρριψη της αίτησης και στη συνέχεια επιστρέφει την αλ¬ 
ληλογραφία στο στρατολογικό γραφείο για την ενημέρω¬ 
ση της στρατολογικής μερίδας του ενδιαφερομένου, 
κοινοποιώντας παράλληλα την απόφασή της και στη Μο¬ 
νάδα του, για την ενημέρωση των ατομικών του εγγρά¬ 
φων. 

7. Η εξαγορά των πρόσθετων στρατιωτικών υποχρε¬ 
ώσεων μπορεί να γίνεται ανεξάρτητα από το αν ακο¬ 
λουθήθηκε η διαδικασία άρσης. 

Άρθρο 2 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαιτη¬ 
θούν, από τη διεύθυνση στρατολογικού του Γ.Ε.ΕΘ.Α. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 24 Σεπτεμβρίου 1997 

Ο ΥΠΟΥΡΓΟΣ 

ΑΠ-ΑΘ. ΤΣΟΧΑΤΖΟΠΟΥΛΟΣ 
-+- 

Αριθ. Φ2/1014 (3) 

Έγκριση κυκλοφορίας Μετρητών Στάθμης σειράς (τύ¬ 
που) 1ΤΘ ΘΟ/ΙΤΟ 70 που κατασκευάζει ο οίκος 
\Λ/Ηθ5ξοθ Υβγθο ϋητιϋθά Αγγλίας. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/τ.Α'/26.7.85). 

2. Τις διατάξεις του Π.Δ. 397/88 «Οργανισμός του Υ¬ 
πουργείου Εμπορίου (ΦΕΚ 185/τ.Α'/25.8.1988). 

3. Τις διατάξειςτου Π.Δ. 524/78 «Περί Κωδικοποιήσεως 
εις ενιαίον κείμενον των ισχουσών διατάξεων των αναφε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών. 

4. Το άρθρο 28 της Υπουργικής απόφασης Φ3-2587/78 
«Περί κωδικοποιήσεως αποφάσεων επί των Μέτρων και 
Σταθμών» (ΦΕΚ 70/τ.Β'/26.1.1979). όπως τροποποιήθηκε 
με την Υπουργική Απόφαση Β1-15073/86 (ΦΕΚ 
864/τ. Β'/4.12.1986). 

5. Την με αριθ. Β3-54/13.5.1996 απόφαση του Υφυ¬ 
πουργού Εμπορίου «Εξουσιοδότηση για υπογραφή εγ¬ 
γράφων κ.λπ.». 

6. Την με αριθ. έγκριση Τ.2620/18.5.1995 του Ολλανδι¬ 
κού Ινστιτούτου Μετρήσεων. 

7. Τις από 24.4.1997 και 18.8.1997 αιτήσεις της εταιρεί¬ 
ας «ΠΟΛΙΤΗΣ» ΕΠΕ (Αγγελ. Χατζημιχάλη αριθ. 4 Τ.Κ. 
10558 Αθήνα), αποφασίζουμε: 

1. Εγκρίνουμε την κυκλοφορία στην Ελλάδα των κατω¬ 
τέρω Σειρών (τύπων) Μετρητών Στάθμης ΙΤΘ, 60/ΙΤ0.70 
που κατασκευάζει ο Αγγλικός οίκος ννάθεεοβ Υηγθο ί.Τ. ϋ. 
και αντιπροσωπεύονται στην Ελλάδα από την εταιρεία 
«ΠΟΛΙΤΗΣ» ΕΠΕ (Αγγελ. Χατζημιχάλη 4 Τ.Κ. 10558 Αθή¬ 
να). 

2. Οι ανωτέρω Μετρητές Στάθμης πρέπει να ασφαλίζο¬ 
νται απα σημεία ρύθμισης της ακρίβειας, όπως ορίζει η εν 
λόγω έγκριση Τ.2620/18.5.1995 του Ολανδικού Ινστιτού¬ 
του Μετρήσεων. 

3. Για την εξακρίβωση της ταυτότητας των ανωτέρω Με¬ 
τρητών Στάθμης στους ελέγχους που γίνονται από τα αρ¬ 
μόδια Όργανα, πρέπει να αναγράφονται επ’ αυτών σε ση¬ 
μείο που να διακρίνονται καλά οι ενδείξεις: 

α) Ο Οίκος κατασκευής 

β) Η ονομασία και ο τύπος των Μετρητών Στάθμης 

γ) Ο αριθμός εγκρίσεως κυκλοφορίας στην Ελλάδα ή¬ 
τοι: 

φ2-1014/17.9.97 Υπουργείο Ανάπτυξης Γεν. Γραμμα¬ 
τεία Εμπορίου. 

4. Η νομιμοποίηση της κυκλοφορίας των ανωτέρω Με¬ 
τρητών Στάθμης γίνεται με την επικόλληση από την Αρ¬ 
μόδια Αρχή των σημάτων του Αρχικού και Περιοδικού ε¬ 
λέγχου Μέτρων και Σταθμών, σύμφωνα με τις ισχύουσες 
διατάξεις. 

5. Η έγκριση αυτή μπορεί να ανακληθεί με απόφασή μας 
εφόσον διαπιστωθεί από την Αρμόδια Αρχή ότι δεν πλη- 
ρούνται οι νόμιμες προϋποθέσεις και απαιτήσεις ύστερα 
από αιτιολογούμενη εισήγηση της Υπηρεσίας μας. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1997 

Με εντολή Υπουργού 
ΟΔ/ντής 

ΧΡ. ΔΗ Μ ΗΤΡΑΚΟΠΟΥΛΟΣ 
-♦- 

Αριθ. οικ/4257/ΑΖ5β (4) 

Τροποποίηση και συμπλήρωση της 2011/ΑΖ 5β/4.8.95 
(ορθή επανάληψη 1.9.95) Υπουργικής απόφασης για 
τον καθορισμό ελάχιστων υποχρεωτικών απαιτήσεων, 
για τη σύνταξη μελετών αποκατάστασης των βλαβέ- 
ντων κτιρίων για την έκδοση των σχετικών οικοδομι¬ 
κών αδειών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ 24/Α/7.2.79) «Περί 
κυρώσεως, τροποποιήσεως και συμπληρώσεως της από 
28.7.78 πράξεως Νομοθετικού Περιεχομένου (ΦΕΚ 
117/Α/28.7.78) περί αποκαταστάσεως ζημιών εκ σεισμών 
1978 εις περιοχήν Βορ. Ελλάδος». 

2. Τις διατάξεις του Ν. 1190/81 (ΦΕΚ 203/Α/30.7.81) 
«Περί κυρώσεως της από 26.3.81 Πράξεως Νομοθετικού- 
Περιεχομένου περί αποκαταστάσεως ζημιών εκ σεισμών 
1981». 

3. Το Π.Δ. 69/1988 περί οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

4. Την κοινή απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
περί εξαιρέσεως διοικητικών πράξεων και εγγράφων από 
τον κανόνα των τριών υπογραφών. 

5. Την κοινή απόφαση Δ17α/03/99/Φ.2.2.1/29.10.96του 
Πρωθυπουργού και του Υπουργού ΠΕΧΩΔΕ με θέμα «Α¬ 
νάθεση αρμοδιοτήτων Υπουργού Περιβάλλοντος, Χωρο¬ 
ταξίας και Δημοσίων Έργων Χρήστο Βερελή και Θεόδω¬ 
ρο Κολιοπάνο». 


6. Την απόφαση 2011/ΑΖ5β/4.8.95 (ορθή επανάληψη 
1.9.95) για τον καθορισμό ελάχιστων υποχρεωτικών απαι¬ 
τήσεων, για τη σύνταξη μελετών αποκατάστασης των 
βλαβέντων κτιρίων για την έκδοση των σχετικών οικοδο¬ 
μικών αδειών. 

7. Το με αριθμ. πρωτ. οικ./1320/26.6.97 έγγραφο του Υ¬ 
φυπουργού για την τροποποίηση των αποφάσεων των 
σχετικών με τη δανειοδότηση των σεισμοπλήκτων κτι¬ 
ρίων, αποφασίζουμε: 

1. Καταργούμε το άρθρο 4 της 2011/ΑΖ5β/4.8.95 (ορθή 
επανάληψη 1.9.95) Υπουργικής απόφασης και το αντικα¬ 
θιστούμε με το ακόλουθο: 

Άρθρο 4 

Οι προηγούμενες υποχρεωτικές απαιτήσεις καλύπτουν 
μόνον τα κτίρια με φέροντα οργανισμό από οπλισμένο 
σκυρόδεμα. 

Για την επισκευή κτιρίων από φέρουσα τοιχοποιία, με 
σκοπό την επαναφορά τους στη προ του σεισμού κατά¬ 
σταση , συνιστάται να επιλέγονται ήπιοι τρόποι επέμβασης, 
ώστε κάθε νέα επέμβαση να έχει λειτουργία συμβιβαζόμε¬ 
νη με το υπάρχον σύστημα το οποίο διαθέτει μία δική του 
στατική ισορροπία. Ειδικότερα σε ότι αφορά τα υλικά που 
θαχρησιμοποιηθούνεπιβάλλεταιναείναισυμβατά,δηλ. να 
έχουν ανάλογες φυσικές, μηχανικές και χημικές ιδιότητες 
μετά υλικά της αρχικής κατασκευής ώστε να αποφεύγεται 
η μεταφορά υπερμέτρων καταπονήσεων από τα ισχυρότε¬ 
ρα νέα προς τα ασθενέστερα γηρασμένα παλαιό υλικά. Η 
σχολαστική τήρηση αυτής της κατεύθυνσης είναι επιβε¬ 
βλημένη στην επισκευή διατηρητέων ή παραδοσιακών κτι- 
σμάτων. Κάθε επέμβαση που δενπληροίτιςπροϋποθέσεις 
αυτές δεν συνιστά αμιγή και άμεση επισκευή και αντιμετω¬ 
πίζεται σύμφωνα με το εδάφιο 3 της παρ. II και τα εδάφια 
3.1,3.2, 3.3 και 3.4 της παρ. III της 2011/ΑΖ5β/4.8.95 (ορθή 
επανάληψη 1.9.95) Υπουργικής απόφασης. 

2. Από τις διατάξεις της παρούσας δεν προκαλείται δα¬ 
πάνη σε βάρος του Κρακτικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Σεπτεμβρίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-♦- 

Αριθ. οικ/4258/ΑΖ10β1 (5) 

Τροποποίηση και συμπλήρωση αποφάσεων για τη μετα¬ 
βίβαση των αρμοδιοτήτων στον Προϊστάμενο της Υ¬ 
πηρεσίας Αποκατάστασης Σεισμοπλήκτων (ΥΑΣ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ 24/Α/7.2.79) «Περί 
κυρώσεως, τροποποιήσεως και συμπληρώσεως της από 
28.7.78 πράξεως Νομοθετικού Περιεχομένου (ΦΕΚ 
117/Α/28.7.78) περί αποκαταστάσεως ζημιών εκ σεισμών 
1978 εις περιοχήν Βορ. Ελλάδος». 

2. Τις διατάξεις του Ν. 1190/81 (ΦΕΚ 203/Α/30.7.81) 
«Περί κυρώσεωςτης από 26.3.81 Πράξεως Νομοθετικού- 
Περιεχομένου περί αποκαταστάσεως ζημιών εκ σεισμών 
1981». 

3. Τις οικ/1365/ΤΣΕΠ 31.3/22.6.95, οικ/1821/ΤΣΕΠ 

31.3/20.7.95, οικ/3972/ΤΠ 31.3/5.9.96, οικ/551/ΤΠ 

31.3/7.2.97 οικ/552/ΤΠ 31.3/7.2.97 και οικ/3245/ΤΠ 
31.3/8.7.97 Αποφάσεων γιατη μεταβίβαση αρμοδιοτήτων 
στον Προϊστάμενο της Υ.Α.Σ. για τις σεισμόπληκτες πε¬ 
ριοχές των Νομών Κοζάνης - Γρεβενών, Αιγίου - Φωκίδας, 
Κόνιτσας, Πύργου, Πάτρας και Μεσσηνίας αντίστοιχα: 

4. Το Π.Δ. 69/1988 περί οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

5. Την κοινή απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
περί εξαιρέσεως διοικητικών πράξεων και εγγράφων από 
τον κανόνα των τριών υπογραφών. 

6. Την κοινή απόφαση Δ17α/03/99/Φ.2.2.1/29.10.96του 
Πρωθυπουργού και του Υπουργού ΠΕΧΩΔΕ με θέμα «Α¬ 
νάθεση αρμοδιοτήτων Υπουργού Περιβάλλοντος, Χωρο¬ 
ταξίας και Δημοσίων Έργων Χρήστο Βερελή και Θεόδω¬ 
ρο Κολιοπάνο». 

και επειδή: 

• είναι απραίτητο να απλουστευθούν και να επιταχυν¬ 
θούν οι διαδικασίες ελέγχου των αδειών επισκευής 

•το έργο της αποκατάστασης των ζημιών που προκά- 
λεσε ο σεισμός σε κτίρια που επλήγησαν σε διάφορες πε¬ 
ριοχές της χώρας, είναι επείγον. 

• οι διαφωνίες των μελετητών μηχανικών πρέπει να εξε¬ 
τάζονται το ταχύτερο δυνατόν και να εκδίδονται οι σχετι¬ 
κές αποφάσεις, αποφασίζουμε: 

1. Συμπληρώνουμε καιτροποποιούμετο εδ. (β) τηςπαρ. 

4 των οικ/1365/ΤΣΕΠ 31.3/22.6.95, οικ/1821/ΤΣΕΠ 
31.3/20.7.95, οικ/3972/ΤΠ 31.3/5.9.96, θΐκ/551/ΤΠ 

31.3/7.2.97 οικ/552/ΤΠ 31.3/7.2.97 και οικ/3245/ΤΠ 
31.3/8.7.97 Αποφάσεων γιατη μεταβίβαση αρμοδιοτήτων 
στον Προϊστάμενο της Υ.Α.Σ. για τις σεισμόπλεικτες πε¬ 
ριοχές των Νομών Κοζάνης - Γρεβενών, Αιγίου - Φωκίδας, 
Κόνιτσας, Πύργου, Πάτρας και Μεσσηνίας αντίστοιχα ως 
ακολούθως: 

β) Ο προϊστάμενος του Τ.Α.Σ. ή Γ.Α.Σ. σε περίπτωση 
διαφωνίας του ιδιώτη Μηχανικού και του ελέγχοντος Μη¬ 
χανικού του Τ.Α.Σ. ή Γ.Α.Σ., ως προς τον τρόπο επισκευής 
επιλαμβάνεται του θέματος και το επιλύει. 

Εάν η διαφωνία εξακολουθεί να υφίσταται, ύστερα από 
εισήγηση του Προϊσταμένου του Τ.Α.Σ. ή Γ.Α.Σ., και με α¬ 
πόφαση του Προϊσταμένου της Υ.Α.Σ. συγκροτείται τρι¬ 
μελής επιτροπή διπλωματούχων Μηχανικών που υπηρε¬ 
τούν στον Τ.Α.Σ ή Γ.Α.Σ. η οποία επιλύει το πρόβλημα. 

Σε περίπτωση υπάρξεως περαιτέρω διαφωνίας ο Προϊ¬ 
στάμενος της Υ.Α.Σ. μετά από εισήγηση του προϊσταμέ¬ 
νου του Τ.Α.Σ. ή Γ.Α.Σ. συγκροτεί τριμελή επιτροπή απο- 
τελούμενη από τους Προϊσταμένους των Τμημάτων της 
Υ.Α.Σ. και της Υ.Α.Σ.Β.Ε., η οποία και επιλύει οριστικά το 
θέμα. 

2. Από της ισχύος της παρούσας να ισχύει παύει κάθε α¬ 
πόφαση που αντίκειται στις διατάξεις της παρούσας. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Σεπτεμβρίου 1997 

Ο ΥΦΥΠΟΥΡΓΟΣ 

ΧΡ.ΒΕΡΕΛΗΣ 


Αριθ. Π2β/3301 (6) 

Μεταβίβαση Κρατικού Παιδικού Σταθμού 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις» όπως τροποποιήθηκε με το 
άρθρο 9του Ν. 2503/97 (ΦΕΚ 107 Α') «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 27 του Ν. 2081/92 (ΦΕΚ 
154/Α/92) όπου προστέθηκε το άρθρο 29Ατου Ν. 1558/85 
(ΦΕΚ 137τ.Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α/97) και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

3. Την με αριθμ. ΔΥ3α/οικ. 878/96 απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
(ΦΕΚ 924 Β'). 

4. Την με αριθμ. ΔΙΔΚ/Φ.44.1/21566/10.10.96 (ΦΕΚ 
932/Β/10.10.96) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Α¬ 
ποκέντρωσης «Ανάθεση αρμοδιοτήτων Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και Α¬ 
ποκέντρωσης». 

5. Την με αριθμ. πρωτ. 89/9.7.97 απόφαση του Δημοτι¬ 
κού Συμβουλίου του Δήμου, αποφασίζουμε: 

Μεταβιβάζουμε στο Δήμο Βαρθολομιού Ν. Ηλείας τον 
Κρατικό Παιδικό Σταθμό Βαρθολομιού που λειτουργεί με 
τις διατάξεις του Α.Ν. 2.11.35 (ΦΕΚ 527 Α') θα ακολουθή¬ 
σει η υπογραφή Προγραμματικής Σύμβασης, όπως προ- 
βλέπεται στις διατάξεις του άρθρου 9 του Ν. 2503/97 
(ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1997 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Λ. Π ΑΠ ΑΔΗ ΜΑΣ Θ. ΚΟΤΣΩΝ ΗΣ 

-♦- 

Αριθ. ΔΥ3α/0ίΚ. 1848 (?) 

Οργάνωση και λειτουργία Αυτοτελούς Υπηρεσίας Προ¬ 
στασίας δικαιωμάτων ασθενών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις: 

1. Των άρθρων 26 παρ. 1,27 παρ. 3 εδάφιο πρώτο, 29Α 
(όπως προστέθηκε με Ν. 2081/1992 άρθρο 27, ΦΕΚ 154Α) 
και30 παρ. 9του Ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137 Α). 

2. Του άρθρου 1 παρ. 1 περ. α' και παρ. 3 του Ν. 
2519/1997 «Ανάπτυξη και εκσυγχρονισμός του Εθνικού 
Συστήματος Υγείας οργάνωση των υγειονομικών υπηρε- 

σιών, ρυθμίσεις για το φάρμακο και άλλες διατάξεις» 
(ΦΕΚ165Α). 

3. Του Ν. 2190/1997 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (Φ Εκ 28Α). 

4. Του Π.Δ/τος 138/1992 «Οργανισμόςτου Υπουργείου 
Υγείας, Πρόνοιας και Κοινωνικών Ασφαλίσεων» (ΦΕΚ 68 
Α) όπως τροποποιήθηκε και συμπληρώθηκε μετά Π.Δ/τα 
349/1993 (ΦΕκ 148 Α) και 109/1995 (ΦΕΚ71 Α) αντίστοιχα. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη 180.000 δρχ. ετησίως και 
45.000 δρχ. για το τρέχον οικονομικό έτος προερχόμενη 
από το «Επίδομα θέσης ευθύνης» και η οποία θα καλυφθεί 
από τον ΚΑΕ 0237 του προϋπολογισμού εξόδων του Υ¬ 
πουργείου Υγείας και Πρόνοιας έτους 1997 αποφασίζου¬ 
με: 

Άρθρο 1 

Η Αυτοτελής Υπηρεσία προστασίας δικαιωμάτων ασθε¬ 
νών, που συστήθηκε με τις διατάξεις του άρθρου 1 παρ. 1 
περ'. α του Ν. 2519/97 στην Κεντρική Υπηρεσία του Υ¬ 
πουργείου λειτουργεί σε επίπεδο Τμήματος και υπάγεται 
στο Γενικό Γραμματέα του Υπουργείου Υγείας και Πρό¬ 
νοιας. 

Άρθρο 2 
Αρμοδιότητες 

Στην Αυτοτελή Υπηρεσία προστασίας δικαιωμάτων α¬ 
σθενών υπάγονται οι εξής αρμοδιότητες: 

1) Η παρακολούθηση και ο έλεγχος της προστασίας των 
δικαιωάτων των ασθενών. 

2) Η εξέταση παραπόνων και καταγγελιών που αφορούν 
την παροχή υπηρεσιών προς ασθενείς και η διερεύνηση 
και συγκέντρωση σχετικών στοιχείων. 

3) Η υποβολή εισηγήσεων προς τον Γενικό Γραμματέα 
του Υπουργείου για την εξέταση των ως άνω καταγγε¬ 
λιών. 

4) Οι προπαρασκευαστικές ενέργειες για την παραπο¬ 
μπή των καταγγελιών για εξέταση στην Επιτροπή ελέγχου 
προστασίας των δικαιωμάτων των ασθενών. 

5) Η προώθηση των αποφάσεων της Επιτροπής ελέγ¬ 
χου προστασίαςτων δικαιωμάτων των ασθενών όπου κρί- 
νεται σκόπιμο. 

6) Ο συντονισμός για το χειρισμό από τις αρμόδιες κα¬ 
τά περίπτωση Υπηρεσίες κάθε θέματος, που αφορά στην 
προστασία των δικαιωμάτων των ασθενών. 

7) Ο συντονισμός των ενεργειών, η διαρκής επικοινωνία 
και η παροχή οδηγιών στα Γ ραφεία επικοινωνίας με τον 
πολίτη των Νοσοκομείων. 

8) Η οργάνωση και η τήρηση του πρωτοκόλλου εισερ¬ 
χομένων και εξερχομένων εγγράφων σχετικών με την αρ¬ 
μοδιότητα του Τμήματος και η διεκπεραίωση της αλληλο¬ 
γραφίας. 

9) Η συγκέντρωση, ταξινόμηση και αξιολόγηση των 
στοιχείων που αφορούντη δραστηριότητατου Τμήματος. 

10) Η δημιουργία - ενημέρωση αρχείου - μητρώου. 

Άρθρο 3 
Προσωπικό 

Η Αυτοτελής Υπηρεσία προστασίας δικαιωμάτων ασθε¬ 
νών στελεχώνεται από υπαλλήλους της Κεντρικής Υπη¬ 
ρεσίας του Υπουργείου Υγείας και Πρόνοιας. 


Άρθρο 4 

Ορισμός Προϊσταμένου 

Της Αυτοτελούς Υπηρεσίας προστασίας δικαιωμάτων 
ασθενών προϊσταται υπάλληλος του κλάδου ΠΕ Διοικητι- 
κού. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Σεπτεμβρίου 1997 

Ο ΥΠΟΥΡΓΟΣ 

Κ. ΓΕΙΤΟΝΑΣ 
-♦- 

Αοιθ. ΥΠΠΟ/ΔΙΟΙΚ/Β/45852 (8) 

Λήξη της θητείας και διορισμός αναπληρωτή Δ/ντή της 

ΕΛΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Ν. 2273/94 (αρ. ΙΟκαιΙΙπαρ. 15) «Εθνικό Θέατρο, 
Κρατικό Θέατρο Β. Ελλάδας και άλλες διατάξεις». 

2) Την αρ. 236/7.7.94 ΠΥΣ «Έγκριση διορισμών και προ¬ 
σλήψεων στο Δημόσιο Τομέα από 1.8.94 έως 31.7.95» ό¬ 
πως συμπληρώθηκε και τροποποιήθηκε μεταγενέστερα, 
της οποίας ι ισχύς παρατάθηκε μέχρι 31.7.1998 με την αρ 
53/1.8.97 ΠΥΣ. 

3) Τηναρ. 13 / 3 . 1 . 95 πράξητου Υπουργικού Συμβουλίου 
«Περί εγκρίσεως πλήρωσης θέσεων Δ/ντών και Αναπλη¬ 
ρωτών Δ/ντών ΝΠΙΔ εποπτευομένων από το ΥΠΠΟ». 

4) Την αρ. 1764/12.1.95 υπουργική απόφαση «Διορι¬ 
σμός αναπληρωτή Δ/ντή της ΕΛΣ» ΦΕΚ 19/Β/16.1.95. 

5) Την αρ. 37640/31.7.97 υπουργική απόφαση «Άσκηση 
αρμοδιοτήτων Καλλιτεχνικού Δ/ντή της ΕΛΣ από τους α¬ 
ναπληρωτές Δ/ντές» (ΦΕΚ 651/Β/1.8.97). 

6) Την αρ. 40852/26.8.97 υπουργική απόφαση «Διορι¬ 
σμός Καλ/κού Δ/ντή της ΕΛΣ» (ΦΕΚ 754/Β/28.8.97). 

7) Την αρ. 23/16.9.97 πρόταση του Καλλιτεχνικού Δ/ντή 
της Εθνικής Λυρικής Σκηνής, αποφασίζουμε: 

1) Λήγει η θητεία του Ανδρέα Κουλουμπή ως αναπλη¬ 
ρωτή Δ/ντή της Εθνικής Λυρικής Σκηνής, μετά καθήκοντα 
που προβλέπονται από τις διατάξεις των εδ α έως ζ της 
παρ. 13 του αρ. 1 1 του Ν. 2273/94 καθώς και από την αρ. 
ΥΠΠΟ/ΔΙΟΙΚ/Β/37640/31.7.97 απόφασή μας (ΦΕΚ651/Β/ 
1.8.97). 

2) Διορίζουμε το Σταμάτη Μπερή το Αχιλλέα, Μονωδό, 
ως αναπληρωτή Δ/ντή, στην Εθνική Λυρική Σκηνή, ο οποί¬ 
ος θα επικουρεί και αναπληρώνει τον Καλλιτεχνικό Δ/ντή 
αυτής στα καθήκοντά του τα οριζόμενα στα εδ. α έως ζ 
της παρ. 13 του αρ. 11 του Ν. 2273/94. 

Ο ανωτέρω διορίζεται για το υπόλοιπο της θητείας του 
αποχωρούντος κατά την παρ. 1 της απόφασης αυτής α¬ 
ναπληρωτή Δ/ντή, όπως αυτή ορίζεται στην αρ. ΥΠΠΟ/ ΔΙ- 
ΟΙΚ/Β/1764/12.1.95 υπουργική απόφαση (ΦΕΚ 19/Β/ 
16.1.95), δηλαδή μέχρι 10.1.99, ημερομηνία λήξης της 
θητείας του Καλ/κού Δ/ντή της Εθνικής Λυρικής Σκηνής. 

Ως προς τις αποδοχές του ανωτέρω ισχύει η αρ. 
2001623/136/0022/28.2.95 κοινή υπουργική απόφαση 
(ΦΕΚ 177/Β/15.3.95). 

Η δαπάνη μισθοδοσίας θα βαρύνει τον προϋπολογι¬ 
σμού του ανωτέρω νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθμ. 15610 (9) 

Σύσταση αμιγούς Κοινοτικής Επιχείρησης στην κοιν. Λου¬ 
τρών Υπάτης του Ν. Φωκίδας με την επωνυμία «Κοινο¬ 
τική Επιχείρηση Τουριστικής - Πολιτιστικής ανάπτυ¬ 
ξης Λουτρών Υπάτης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΣΤ. ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 - 284 του Π.Δ. 410/95, 
11 (παρ. 23) του Ν. 1503/97, 27του Ν. 2081/92 και 1 (παρ. 
2) του Ν. 2469/97. 

2. Την αριθ. 25027/1984 (ΦΕΚ 244 Β) απόφαση του Υ¬ 
πουργού Εσωτερικών. 

3. Την αριθ. 44/1997 απόφαση του Κοινοτικού Συμβου¬ 
λίου Λουτρών Υπάτης, σχετικά με τη σύσταση αμιγούς 
Κοινοτικής Επιχείρησης με την επωνυμία «Κοινοτική Επι¬ 
χείρηση Τουριστικής - Πολιτιστικής Ανάπτυξης Λουτρών 
Υπάτης», αποφασίζουμε: 

1. Συνιστάται στην Κοινότητα Λουτρών Υπάτης αμιγής 
δημοτική επιχείρηση με την επωνυμία «Κοινοτική Επιχεί¬ 
ρηση Τουριστικής - Πολιτιστικής Ανάπτυξης Λουτρών Υ¬ 
πάτης». 

2. Σκοποί της συνιστώμενης επιχείρησης είναι: 

α. η εκμετάλλευση του αναψυκτηρίου (Ζαχαροπλαστεί¬ 
ου) ιδιοκτησίας του Ελληνικού Οργανισμού Τουρισμού. 

β. Η αξιοποίηση και εκμετάλλευση των εγκαταστάσεων 
του υφισταμένου υδροθεραπευτηρίου. 

γ. Ο σχεδιασμός και η υλοποίηση κάθε είδους εκδηλώ¬ 
σεων (τουριστικών, πολιτιστικών και κοινωνικών) επενδυ¬ 
τικών δραστηριοτήτων και ενεργειών, για την ανάπτυξη 
της περιοχής. 

3. Η επιχείρηση διοικείται από πενταμελές Διοικητικό 
Συμβούλιο, τα μέλη του οποίου ορίζονται, μαζί με τους α¬ 
ναπληρωτές τους από το Κοινοτικό Συμβούλιο. Από τα μέ¬ 
λη αυτά τρία είναι αιρετοί εκπρόσωποι της Κοινότητας (ο 
Πρόεδρος Κοινότητας, ένας Κοινοτικός Σύμβουλος της 
πλειοψηφίας και ένας της μειοψηφίας), το τέταρτο μέλος 
θα είναι εκπρόσωπος του Συλλόγου Ξενοδόχων και το πέ¬ 
μπτο μέλος θα είναι δημότης ή κάτοικος της Κοινότητας 
το οποίο θα έχει πείρα ή γνώσεις σχετικές με το αντικεί¬ 
μενο της επιχείρησης. 

Το Κοινοτικό Συμβούλιο ορίζει ορίζει από τα μέλη του δι¬ 
οικητικού συμβουλίου τον Πρόεδρο και τον Αντιπρόεδρό 
του. 

Σε περίπτωση που η επιχείρηση μελλοντικά απασχολή¬ 
σει περισσότερους από είκοσι (20) εργαζόμενους, στο δι¬ 
οικητικό συμβούλιο της επιχείρησης θα συμμετέχει ως 
μέλος ένας εκπρόσωπος των εργαζομένων σε αντικατά¬ 
σταση του Κοινοτικού Συμβουλίου της πλειοψηφίας. 

4. Η διάρκεια της επιχείρησης είναι τριάντα (30) χρόνια 
από τη δημοσίευση της απόφασης αυτής στην Εφημερί¬ 
δα της Κυβέρνησης. 

5. Έδρα της επιχείρησης είναι η Κοινότητα Λουτρών Υ¬ 
πάτης. 

6. Το μετοχικό κεφάλαιο που διατίθεται στην επιχείρηση 


από την Κοινότητα Λουτρών Υπάτης είναι 2.000.000 δρχ. 

7. Πόρος της επιχείρησης είναι τα έσοδα από τη λει¬ 
τουργία της και γενικά απάτην άσκηση της δραστηριότη- 
τάςτης, οι πρόσοδοι από την περιουσία της, δάνεια, κλη¬ 
ρονομιές, εισφορές, δωρεές και λοιπές επιχορηγήσεις. 

8. Η επιχείρηση διαλύεται: 

α. Με απόφαση του Κοινοτικού Συμβουλίου. 

β. Όταν λήγει και δεν παραταθεί, με απόφαση του Κοι¬ 
νοτικού Συμβουλίου, ο χρόνος για τον οποίο αυτή συνε- 
στήθηκε. 

γ. Σε περίπτωση πτώχευσης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στην Κοινότητα. 

9. Η συγκρότηση, η λειτουργία, οι αρμοδιότητες των 
οργάνων διοίκησης, η οργάνωση, η διαχείρηση και η επο- 
πτεία της επιχείρησης διέπονται από τις σχετικές με τις 
δημοτικές και κοινοτικές επιχειρήσεις διατάξεις του Π.Δ. 
410/95, με τις εκάστοτε τροποποιήσεις του. 

Ακροτελεύτεο άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του Πρ/σμού της Κοινότητας Λουτρών Υ¬ 
πάτης ύψους 5.000.000 δρχ. για το έτος 1997 και για κα¬ 
θένα από τα επόμενα τέσσερα οικονομικά έτη. Για την α¬ 
νωτέρω δαπάνη έχειπροβλεφθεί η σχετική πίστωση στον 
Πρ/σμό της ποσότητας με τα στοιχεία ΚΛ 05/161.9 «Λοι¬ 
πές δαπάνες». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 24 Σεπτεμβρίου 1997 

Με εντολή Γ εν. Γ ραμματέα Περιφέρειας 

Ο Διευθυντής 
ΠΑΝ. ΜΠΟΝΑΚΗΣ 

-♦- 

ΑΣΤΥΝΟ ΜΙΚΕΣ ΔΙΑ ΤΑΞΕΙΣ 

(ίο) 

ΑΣΤΥΝΟΜΙΚΗ ΔΙΑΤΑΞΗ ΥΠ' ΑΡΙΘ. 21Α 

Κατάργηση Αστυνομικών Διατάξεων Αστ. Δ/νσης 
Κεφ/νιάς. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του άρθρου 12 παρ. 3 και 4 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152) όπως τροποποιήθηκε και συμπληρώθηκε με το 
άρθρ. 1 του Ν. 1590/1986 (Α' 49) και το άρθρο 36 του Ν. 
2168/1993 (ΑΊ 47). 

2. Τις διατάξεις του άρθρου 33 παρ. 1 εδαφ. 1β του Π.Δ. 
161/1988 (Α'74) «Αναδιάρθρωση σύσταση οργάνωση και 
λειτουργία Περιφερειακών Υπηρεσιών της Ελληνικής Α¬ 
στυνομίας και άλλες διατάξεις». 

3. Τις διατάξεις του άρθρου 29Α του Ν. 1558/1985 (Α' 
137) «Κυβέρνηση και Κυβερνητικά όργανα», όπως αυτό 

προστέθηκε με το άρθρο 27 του Ν. 2081 /1992 (Α' 154) και 
αντικαταστάθηκε με το άρθορ 1 του Ν. 2469/1997 (Α'38). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Από την έναρξη ισχύος της παρούσας καταργείταιη υπ’ 
αριθμ. 2 από 10.1.1983 Αστυνομική Διάταξη του Διευθυ¬ 
ντή της Αστυνομικής Διευθύνσεως Κεφαλληνίας «ΠΕΡΙ 
ΚΑΘΟΡΙΣΜΟΥ ΤΟΠΩΝ ΣΤΑΘΜΕΥΣΕΩΣ ΑΘΙΓΓΑΝΩΝ ΚΑΙ 
ΑΠΑΓΟΡΕΥΣΕΩΣ ΠΕΡΙΦΟΡΑΣ ΖΩΩΝ». 

Άρθρο 2 

1. Η παρούσα ισχύει στην περιφέρεια αρμοδιότηταςτης 
Αστυνομικής Διεύθυνσης Κεφαλληνίας από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


(Εγκρίθηκε από το Νομάρχη Κεφ/νιάς στις 16.9.97). 
Αργοστόλι, δΑυγούστου 1997 
Ο Διευθυντής Αστυνομίας 
ΑΝΔΡΕΑΣ ΚΑΠΟΓΙΑΝΝΟΠΟΥΛΟΣ 

(Εγκρίθηκε από το Νομάρχη Κεφαλληνίας στις 
16.9.1997) 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεται η Φ 8283/16288/20.6.1997 Υπουργική από¬ 
φαση, που δημοσιεύθηκε στο ΦΕΚ 558/7.7.1997 (τεύ¬ 
χος Β) ως προς τα Ονοματεπωνυμικά στοιχεία από το 
λανθασμένο: ΜΑΜΦΕΡΙΔΗ ΕΛΕΥΘΕΡΙΟ του ΙΠΠΟ¬ 
ΚΡΑΤΗ, στο ορθό: ΜΑΝΦΡΕΔΗΣ ΕΛΕΥΘΕΡΙΟΣ του ΙΠ¬ 
ΠΟΚΡΑΤΗ. 

(Από το ΥΠ.ΕΣ.Δ.Δ.Α.) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ, 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π,Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

50.000 δρχ. 

2.500 δρχ. 

50.000 » 

2.500 » 

10.000 » 

500 » 

50.000 » 

2.500 » 

25.000 » 

1.250 » 

10.000 » 

500 - 

5.000 ·> 

250 » 

10.000 » 

500 » 

3.000 » 

150 >> 

250.000 » 

12.500 » 

10.000 » 

500 » 

200.000 » 

10.000 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























